cyanic-selkie/wikianc huggingface dataset:
জাহানজেব বানু বেগম
বিবাহ
আজম এবং তাদের পুত্র প্রিন্স বিদার বখতের মধ্যে সম্পর্ক ভালো করার জন্যও তিনি ভূমিকা রেখেছিলেন। দুর্ভাগ্যবশত, সাম্রাজ্যবাদী পক্ষ বিদার বখত এবং তার পিতার মধ্যে সম্পর্ককে বিষিয়ে তোলে। ১৭০০-এর দশকের গোড়ার দিকে বিদার মালওয়া এর ভাইসরয় নিযুক্ত হন, তখন জাহানজেব তার চাচা আওরঙ্গজেবকে অনুরোধ করেন যেন তিনি তার নাতিকে মায়ের সাথে দেখা করতে আসতে দেন। উল্লেখ্য, মালওয়া গুজরাট-এর সংলগ্ন যেখানে আজম সেসময় শাসন করছিলেন।যুবরাজকে তার মায়ের সাথে দেখা করার জন্য সাত দিন সময় দেওয়া হয়েছিল।
সামরিক সাধনা
স্বামীর পরিবারে জাহানজেবের সামরিক ভূমিকা উল্লেখযোগ্য । ১৬৭৯ সালে, রাজকুমারী তিন সপ্তাহেরও বেশি সময় ধরে তার স্বামীর সামরিক বাহিনীকে নেতৃত্ব দিয়েছিলেন যখন আজম তার পিতা আওরঙ্গজেবের কাছ থেকে একটি জরুরি তলব পেয়ে পিতার কাছে যেতে বাধ্য হন। তিন বছর পর ১৬৮২ সালে, জাহানজেব পিছিয়ে থাকা মুঘলদের একটি মারাঠা আর্মির পাল্টা আক্রমণকে উত্সাহিত করার জন্য তার নিজের হাতিতে আরোহণ করেন। কথিত আছে যে, তিনি ব্যক্তিগতভাবে বর্শা এবং পন হস্তান্তর করেছিলেন এবং মুঘল আর্মিরা পরাস্ত হলে আত্মহত্যা করার প্রতিশ্রুতি দিয়েছিলেন। তিনি ১৬৮৫-১৬৮৬ সালে আবার যুদ্ধে নেমেছিলেন যখন আজমের বাহিনী বিজাপুর আক্রমণের সময় সমস্ত আশা হারিয়ে ফেলেছিল । সেখানে বাহিনীর মনোবল পুনরায় ফিরিয়ে আনার কৃতিত্বও তাকে দেওয়া হয়।
মৃত্যু
জাহানজেব ১৭০৫ সালে ডান স্তনে ফোড়ার কারণে মারা যান। ফরাসি ডাক্তার মনস মার্টিন প্রস্তাব করেছিলেন যে রাজকন্যাকে তার একজন মহিলা আত্মীয়ের দ্বারা পরীক্ষা করা উচিত ,যিনি তখন দিল্লীতে বাস করত। (স্পষ্টত তিনি একজন ভারতীয় পর্তুগিজ খ্রিস্টান দক্ষ নারী ছিলেন ) কিন্তু রাজকুমারী এমন একজন মহিলার দ্বারা পরীক্ষা করতে অস্বীকৃতি জানান যিনি ওয়াইন পান করেন, পাছে ভয়ে যে মহিলার স্পর্শে তার শরীর না অপবিত্র হয়ে যায়। এই রোগটি দুই বছর ধরে চলতে থাকে এবং অবশেষে তিনি প্রচণ্ড ব্যথায় মারা যান। তার মৃত্যুর পর, আজম অত্যন্ত দুঃখ ও হতাশায় নিমজ্জিত হয়েছিলেন যা তার বাকি জীবনকে অন্ধকার করে দিয়েছিল।
দুঃখ সমুদয়
দুঃখ সমুদয় বা দুঃখের কারণ বৌদ্ধ ধর্মের চতুরার্য সত্যের দ্বিতীয় সত্য।
চতুরার্য সত্য
চতুরার্য সত্যের দ্বিতীয় সত্য হল দুঃখ সমুদয় বা দুঃখের কারণ। গৌতম বুদ্ধ দুঃখের হেতু বা কারণ হিসেবে তৃষ্ণা বা আসক্তিকে উল্লেখ করেছেন। অবিদ্যার কারণে বিশ্বের সকল প্রকারের ইন্দ্রিয়প্রিয় বস্তু বা বিষয়ের ওপর চিন্তা ও সম্বন্ধ স্থাপনে তৃষ্ণার জন্ম দেয়। এই তৃষ্ণা তিন প্রকার:
অভিধর্ম পিটক
অভিধর্ম পিটক গ্রন্থে দুঃখের কারণ হিসেবে অবিদ্যাকে বোঝানো হয়েছে। চতুরার্য সত্যের অর্থ ও তাৎপর্যকে না জানা ও নিজেকে ও বাস্তবকে না বোঝাকে অবিদ্যা বলা হয়ে থাকে। অবিদ্যার কারণে ক্লেশের উদ্ভব হয়ে থাকে। এই সূত্রে দুঃখের মূল কারণ রূপে ত্রিবিষের উল্লেখ করা যায়। এই তিনটি বিষ হল: অবিদ্যা বা মোহ, রাগ এবং দ্বেষ।
অদিতি আর্য
অদিতি আর্য (জন্ম: ১৮ সেপ্টেম্বর ১৯৯৩) একজন ভারতীয় অভিনেত্রী, মডেল, গবেষণা বিশ্লেষক এবং সুন্দরী প্রতিযোগিতার শিরোপা ধারী, যিনি ২০১৫ সালে ফেমিনা মিস ইন্ডিয়া ওয়ার্ল্ডের মুকুট পেয়েছিলেন। তিনি মিস ওয়ার্ল্ড ২০১৫ প্রতিযোগিতায় ভারতের প্রতিনিধিত্ব করেছিলেন।
জীবনের প্রথমার্ধ
আর্য চন্ডীগড়ে জন্মগ্রহণ করেছিলেন এবং গুড়গাঁও চলে যাওয়ার আগে তার প্রথম বছরগুলিতে স্যাক্রেড হার্ট সিনিয়র মাধ্যমিক বিদ্যালয়ে পড়াশোনা করেছিলেন, যেখানে তিনি অ্যামিটি ইন্টারন্যাশনাল স্কুলে পড়াশোনা শেষ করেছিলেন। তারপরে তিনি দিল্লী বিশ্ববিদ্যালয়ের শহীদ সুখদেব কলেজ অফ বিজনেস স্টাডিজ থেকে ফাইনান্স প্রধান বিষয় নিয়ে স্নাতকোত্তর শেষ করেন। আর্নস্ট অ্যান্ড ইয়ং-এর বড়ো চারটি নিরীক্ষা সংস্থার গবেষণা বিশ্লেষক হিসাবে কাজ করার সময় তিনি তাদের ইয়ং লিডার্স প্রোগ্রামের মাধ্যমে ইন্ডিয়ান স্কুল অফ বিজনেসে ভর্তি হয়েছিলেন তিনি অমিতাশের মতো বেশ কয়েকটি অলাভজনক গোষ্ঠী সমর্থিত সিদ্ধান্ত গ্রহণ এবং প্রথমসাহানর সাথে যুক্ত ছিলেন। তিনি পথ নাট্যের সাথেও জড়িত ছিলেন, বিশেষ করে নাগরিক বোধ এবং সক্ষমদের প্রতি সংবেদনশীলতার মতো বিষয়গুলির সাথে যুক্ত ছিলেন।
ফেমিনা মিস ইন্ডিয়া ২০১৫
অদিতিকে মুম্বাইয়ের একটি অনুষ্ঠানে ২৮ ফেব্রুয়ারি ২০১৫ সালে, এফবি ফেমিনা মিস ইন্ডিয়া ওয়ার্ল্ড ২০১৫ এর বিজয়ী হিসাবে ঘোষণা করা হয়েছিল।
মিস ওয়ার্ল্ড ২০১৫
ফেমিনা মিস ইন্ডিয়া ওয়ার্ল্ড ২০১৫ এর খেতাব অর্জন করার পর ভারত এ মিস ওয়ার্ল্ড ২০১৫, ৬৫তম সংস্করণ মিস ওয়ার্ল্ড প্রতিযোগিতার প্রতিনিধিত্ব করেন। তিনি মাল্টিমিডিয়া পুরস্কারে শীর্ষ পাঁচের মধ্যে, জনগণের পছন্দের পুরস্কারে শীর্ষস্থানীয়, ওয়ার্ল্ড ফ্যাশন ডিজাইনার ড্রেস অ্যাওয়ার্ডে শীর্ষ ১০, বিউটি উইথ আ পারপেজ পুরস্কারে ২৫, প্রতিভা উপ-প্রতিযোগিতায় শীর্ষ ৩০ এবং শীর্ষ মডেলটিতে শীর্ষ ৩০ এ ছিলেন।
অভিনয় ক্যারিয়ার
ফেমিনা মিস ইন্ডিয়া ২০১৫-এর মুকুট পাবার পরে, অদিতি আর্য চলচ্চিত্রে নায়িকা হিসাবে টলিউডে আত্মপ্রকাশ করেন, নন্দমুড়ি কল্যাণ রামের সাথে ইসম শিরোনামে পুরী জগন্নাধের ছবিতে। ছবিটি বক্স অফিসে সাফল্য পেয়েছিল এবং দর্শকদের এবং সমালোচকদের দ্বারা সমাদৃত হয়েছিল।
তিনি সিদ্ধন্ত সচদেব পরিচালিত ও বিক্রম ভট্ট প্রযোজনায় ৩৬ পর্বে হিন্দি ওয়েব ধারবাহিক তন্ত্রের মুখ্য ভূমিকায় অভিনয় করেছেন। তিনি একই দলের সাথে আরও একটি ওয়েব ধারাবাহিক স্পটলাইট ২ করেছেন, যা ২৬শে জানুয়ারি আন্তর্জাতিক শীর্ষ ভিডিও সার্ভিস ভিউতে প্রকাশিত হবে।
বর্তমানে তিনি তার পরবর্তী টালিউড চলচ্চিত্র নিনু ভাদিলি নেনু পোলেনুলের শুটিং করছেন
সারাহ-জেইন ডায়াস
সারাহ-জেইন ডায়াস হচ্ছেন ভারতের অভিনেত্রী, হোস্ট, ভিজে (মিডিয়া ব্যক্তিত্ব) এবং সাবেক সুন্দরী প্রতিযোগিতায় অংশগ্রহণকারী। ২০০৭ সালে তিনি ফেমিনা মিস ইন্ডিয়া তে বিজয়ী হন এবং চ্যানেল ভি'র তিনি একজন ভিডিও জকী (ভিজে) ছিলেন।
পূর্ব জীবন
মাস্কাটে একটি ভারতীয় খ্রিষ্টান পরিবারে জন্ম হয়েছিলো সারাহ-জেইনের, তার বাবার নাম ছিলো ইউসটেস ডায়াস এবং মার নাম ছিলো ইয়োলান্ডা, তারা আগে ভারতে থাকতেন, চাকরির জন্য তার বাবা ওমানে গিয়েছিলেন। সারাহ-জেইনের ইলোনা রোজ ডায়াস নামের এক বোন আছে।
দ্বাদশ শ্রেণী পর্যন্ত সারাহ-জেইন ওমানে পড়েন, এরপর তিনি ভারতের মুম্বাইতে এসে সেন্ট এ্যান্ড্রুস কলেজ অব আর্টস, সায়েন্স এ্যান্ড কমার্সে ভর্তি হন।
কর্মজীবন
২০০৭ সালে মিস ইন্ডিয়াতে অংশ নেওয়ার আগে সারাহ-জেইন বিভিন্ন ফ্যাশন শোতে র‍্যাম্প ওয়াক করতেন, এমনই এক মুম্বাইয়ের র‍্যাম্প ওয়াকে সুরেশ নেতারাজ নামের এক বিজ্ঞাপন নির্মাতা তাকে পছন্দ করে ফেলেন এবং তার একটি প্রকল্পের জন্য সারাহ-জেইনকে নেন। ২১ বছর বয়সে সারাহ-জেইন চ্যানেল ভি'র একটি অনুষ্ঠানে সঞ্চালকের দায়িত্ব পেয়েছিলেন। তিনি এরপর 'গেট গর্জিয়াস' নামের একটি মডেল হান্টিং শোর সঞ্চালক হয়েছিলেন।
পরের বছর ২০০৭ সালে সারাহ-জেইন ফেমিনা মিস ইন্ডিয়াতে অংশ নেন। তিনি ফেমিনা মিস ইন্ডিয়া ওয়ার্ল্ড শিরোপা জিতে যান এবং মিস ওয়ার্ল্ড ২০০৭ এ ভারতের প্রতিনিধিত্ব করেছিলেন।
বায়ুপুরাণ
বায়ুপুরাণ (সংস্কৃত: वायुपुराण) হল সংস্কৃত পাঠ এবং হিন্দুধর্মের আঠারোটি প্রধান পুরাণের একটি। এটি সম্পর্কে মহাভারত ও অন্যান্য হিন্দু গ্রন্থে উল্লেখ করা হয়েছে, যার কারণে পণ্ডিতগণ প্রস্তাব করেছেন যে পাঠ্যটি পুরাণ ধারার মধ্যে প্রাচীনতম। বায়ু ও বায়বীয় পুরাণগুলি তাদের গঠন এবং বিষয়বস্তুতে খুব বড় সমাপতিত অংশ ভাগ করে, সম্ভবত কারণ তারা একসময় একই ছিল, কিন্তু শতাব্দীর পর শতাব্দী ধরে ক্রমাগত সংশোধনের ফলে মূল পাঠ দুটি ভিন্ন গ্রন্থে পরিণত হয়, এবং বায়বীয় পাঠটি ব্রহ্মাণ্ডপুরাণ নামেও পরিচিত হয়।
বায়ুপুরাণ, ঐতিহ্য ও অন্যান্য পুরাণের শ্লোক অনুসারে, ২৪,০০০টি শ্লোক রয়েছে। যাইহোক, টিকে থাকা পান্ডুলিপিতে প্রায় ১২,০০০টি শ্লোক রয়েছে। পাঠ্যটি শতাব্দী ধরে ক্রমাগত পরিমার্জিত হয়েছে, এবং এর বর্তমান পাণ্ডুলিপিগুলি খুব আলাদা। কিছু পাণ্ডুলিপিতে ১১২টি অধ্যায় সহ চারটি পদ (অংশ) এবং ১১১টি অধ্যায় সহ দুটি খন্ড রয়েছে। বৈচিত্র্যময় পাণ্ডুলিপির তুলনা থেকে বোঝা যায় যে নিম্নলিখিত বিভাগগুলি পরবর্তী শতাব্দীতে আরও প্রাচীন বায়ুপুরাণে স্থানান্তরিত হয়েছিল: মহাত্ম্য নামে পরিচিত ভূগোল এবং মন্দির-সম্পর্কিত ভ্রমণ নির্দেশিকাগুলির অধ্যায়, দুটি অধ্যায় জাত ও ব্যক্তি আশ্রম, তিনটি অধ্যায় ধর্ম ও তপস্যা, এগারোটি অধ্যায় পবিত্রতা ও সংষ্কার এবং একটি অধ্যায় পরকালের  নরক সম্পর্কে।
ড্যামিয়েন রাভু
ড্যামিয়েন রাভু (জন্ম - ৩ মে ১৯৯৪) একজন পাপুয়া নিউ গিনির ক্রিকেটার। ২০১৫ সালের ১ অক্টোবরে আইসিসি ইন্টারকন্টিনেন্টাল কাপে পাপুয়া নিউ গিনির হয়ে তার প্রথম শ্রেণির ক্রিকেটে অভিষেক ঘটে। রাভু পাপুয়া নিউ গিনির হয়ে প্রথম একদিনের আন্তর্জাতিক ক্রিকেট (ওডিআই) খেলেন স্কটল্যান্ডের বিপক্ষে ২৫ নভেম্বর ২০১৭ সালে।
আগস্ট ২০১৮-তে আইসিসি ওয়ার্ল্ড টি-টোয়েন্টি ইস্ট এশিয়া-প্যাসিফিক কোয়ালিফায়ার ২০১৮-১৯ টুর্নামেন্টে পাপুয়া নিউ গিনির স্কোয়াডের অন্যতম সদস্য ছিলেন ড্যামিয়েন রাভু।
২০১৯ এর মার্চে পাপুয়া নিউ গিনির হয়ে আইসিসি ওয়ার্ল্ড টি-টোয়েন্টি ইস্ট এশিয়া-প্যাসিফিক কোয়ালিফায়ার ২০১৮-১৯ টুর্নামেন্টের আঞ্চলিক ফাইনালেও রাভু অংশগ্রহণ করেছিলেন। ২২ মার্চ ২০১৯ এ ফিলিপাইনের বিপক্ষে প্রথমবারের মতো টি-টোয়েন্টি আন্তর্জাতিক ক্রিকেটে তার অভিষেক হয়। পরের মাসে, নামিবিয়ায় আইসিসি ওয়ার্ল্ড ক্রিকেট লীগ বিভাগ-২ টুর্নামেন্টে তিনি পাপুয়া নিউ গিনির হয়ে অংশগ্রহণ করেন।
ড্যামিয়েন রাভু ২০১৯-প্যাসিফিক গেমস পুরুষ টুর্নামেন্টে পাপুয়া নিউ গিনি ক্রিকেট দলের প্রতিনিধিত্ব করেন। এছাড়াও ২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত আইসিসি টি-টোয়েন্টি বিশ্বকাপ বাছাইপর্বেও নিজ দেশের হয়ে অংশগ্রহণ করেন।
রেনে ফারেল
রেনে মিশেল ফারেল (Rene Farrell; জন্ম: ১৩ জানুয়ারি, ১৯৮৭) সিডনির কোগারা এলাকায় জন্মগ্রহণকারী প্রথিতযশা অস্ট্রেলীয় প্রমিলা ক্রিকেটার। অস্ট্রেলিয়া ক্রিকেট দলের অন্যতম সদস্য রেনে ফারেল। দলে তিনি মূলতঃ ফাস্ট-মিডিয়াম পেস বোলিং করে থাকেন। এছাড়াও ডানহাতে ব্যাটিং করে থাকেন তিনি।
খেলোয়াড়ী জীবন
মার্চ, ২০০২ সালে আন্তঃরাজ্য চ্যাম্পিয়নশীপে অনূর্ধ্ব-১৭ দলের সদস্যরূপে নিউ সাউথ ওয়েলসে খেলার জন্য নির্বাচিত হন। ঐ প্রতিযোগিতায় তিনি ২৬.০০ গড়ে ২৬ রান তোলেন ও ১৬.৬৬ গড়ে ছয় উইকেট পান। চূড়ান্ত খেলায় পৌঁছার পূর্ব-পর্যন্ত প্রত্যেক খেলাতেই জয় পায় তার দল। কিন্তু কুইন্সল্যান্ডের বিপক্ষে মাত্র ৬০ রানে গুটিয়ে যায়।
বয়সভিত্তিক আন্তঃরাজ্য ক্রিকেটে বেশ সফলকাম ছিলেন। তা সত্ত্বেও বেশ দেরীতে ২০ বছর পূর্তির একমাস পূর্বে ২০০৬-০৭ মৌসুমে নিউ সাউথ ওয়েলসের বড়দের দলে ঠাঁই হয় তার। প্রথম খেলায় ৩/২৭ লাভ করেন ও অপরাজিত থেকে দলকে জয়ের প্রান্তে নিয়ে যান। নিউ সাউথ ওয়েলস শিরোপা লাভ করে ও ফারেলকে নিউজিল্যান্ড সফরে রোজ বোল সিরিজের জন্য জাতীয় দলে অন্তর্ভুক্ত করা হয়। এরপর ওয়েস্টার্ন অস্ট্রেলিয়ায় স্থানান্তরিত হন। নয় উইকেট নেয়ার পাশাপাশি ৩৪.৪০ গড়ে রান তোলেন।
আন্তর্জাতিক ক্রিকেট
২০০৭ সালের জুলাইয়ে ডারউইনে অনুষ্ঠিত রোজ বোল সিরিজে নিউজিল্যান্ডের বিপক্ষে খেলেন। বড়দের ঘরোয়া খেলায় মাত্র পাঁচটিতে অংশ নেয়ার পরই তার এ সুযোগ ঘটে। আঘাতপ্রাপ্ত লিজা স্তালেকার ও ক্লি স্মিথের ঘাটতি পূরণেই তাকে নেয়া হয়েছিল। পাঁচ খেলার সিরিজে ২-১ ব্যবধানে সিরিজে এগিয়ে থাকার পর চতুর্থ খেলায় অভিষেক ঘটে তার। ফারেল নয় ওভারে মাঝারি সারির তিন ব্যাটসম্যানের উইকেট পান ও ৩/৩৬ নিয়ে অস্ট্রেলিয়াকে সিরিজ জয়ে ভূমিকা রাখেন। অস্ট্রেলিয়া ৩ উইকেটে জয় পায় ও সিরিজ করায়ত্ত করে। নিচের সারির ব্যাটসম্যান হওয়ায় তার ব্যাটিংয়ের প্রয়োজন পড়েনি। চূড়ান্ত খেলায় প্রথমবারের মতো ব্যাটিংয়ে নামেন ও অপরাজিত ৩ রান সংগ্রহ করেন। পাঁচ ওভারে ১/২৩ লাভ করলেও নিউজিল্যান্ড ৪ উইকেটে জয় পায়।
দল থেকে সংক্ষিপ্তকাল ছিটকে পড়েন। ঘরোয়া ক্রিকেটে সাফল্যের প্রেক্ষিতে পুনরায় তাকে অস্ট্রেলিয়া দলে নেয়া হয়। প্রথম খেলায় নিউজিল্যান্ডের বিপক্ষে ৩/২৬ নেন। ২০০৯ সালের ক্রিকেট বিশ্বকাপে সাত খেলার ছয়টিতে অংশ নেন। নিউজিল্যান্ডের বিপক্ষে তিনটি টুয়েন্টি২০ খেলায় পাঁচ উইকেট নিলে তাকে ২০০৯ সালে ইংল্যান্ড অনুষ্ঠিত টুয়েন্টি২০ খেলায় অংশগ্রহণের জন্য নেয়া হয়। চার খেলার সবগুলোতে অংশ নিলেও ৮.৯২ ইকোনোমি রেটে মাত্র এক উইকেট দখল করেন। কিন্তু দ্রুততার সাথে রান তুলতেও ভূমিকা রেখেছিলেন তিনি।
স্বাগতিক দলের বিপক্ষে দ্বি-পক্ষীয় সিরিজে তার টেস্ট অভিষেক হয়। ৩/৩৬ লাভ করেন ও পাঁচ ওডিআইয়ে এক উইকেট দখল করেন। এরপর তিনি কিছুকাল নটিংহ্যামশায়ারের পক্ষে খেলেন। দুই সেঞ্চুরিসহ ৫৯.০০ গড়ে ৪১৩ রান তোলেন। ২০০৯-১০ মৌসুমে অস্ট্রেলিয়ায় ফিরে আসেন ও ডব্লিউএনসিএল প্রতিযোগিতায় ১৭১ রান ও ১৮ উইকেট পান। জুন, ২০১৫ সালে ইংল্যান্ডে অনুষ্ঠিত মহিলাদের অ্যাশেজে সফরকারী অস্ট্রেলিয়া দলের অন্যতম সদস্য ছিলেন তিনি।
আইসিসি বিশ্ব টুয়েন্টি২০
ওয়েস্ট ইন্ডিজে অনুষ্ঠিত ২০১০ সালের বিশ্ব টুয়েন্টি২০ প্রতিযোগিতায় খেলার জন্য মনোনীত হন। অপরাজিত চ্যাম্পিয়ন হওয়া অস্ট্রেলিয়া দলের প্রত্যেক খেলায় তার অংশগ্রহণ ছিল।      প্রথম প্রস্তুতিমূলক খেলায় ইনিংসের শেষদিকে বোলিং করেন ০/১৫। নিউজিল্যান্ডকে ১৮ রানে হারানোর ঐ খেলায় তার ব্যাটিংয়ের প্রয়োজন পড়েনি। শেষ প্রস্তুতিমূলক খেলায় নায়েন আবিদি ও বিসমাহ মারুফের উইকেট পান ২/১৬। ঐ খেলায় অস্ট্রেলিয়া ৮২ রানে পাকিস্তানকে হারায়।
প্রথম খেলায় ইংল্যান্ডের বিপক্ষে কঠিন অবস্থায় নিপতিত হয়ে ফারেল স্তালেকারের সাথে যোগ দেন। ১৬.৩ ওভারে ৮৬/৮ অবস্থায় দলের জয়ের প্রয়োজন ছিল ২১ বলে ১৮ রান। এ জুটি ১৪ বলে ১১ রান তোলার পর স্তালেকার ফিরে যান ও শেষ ব্যাটসম্যান হিসেবে ক্লি স্মিথ মাঠে নামেন। চূড়ান্ত ওভারে সাত রানের প্রয়োজন থাকাবস্থায় ইংরেজ দলনায়ক শার্লত এডওয়ার্ডস বোলিংয়ে আসেন। প্রথম বলে চার ও তৃতীয় বলে দুই নিলে স্কোর টাই হয়। কিন্তু চূড়ান্ত বলে বেথ মর্গ্যানের হাতে ১৩ বলে ১৩ রান তোলে রান আউটের শিকার হন ও খেলাটি টাইয়ে পরিণত হয়। সুপার ওভারে উভয় দল ২/৬ তোলে। কিন্তু, জেস ক্যামেরনের একমাত্র ছক্কার সুবাদে অস্ট্রেলিয়া বিজয়ী হয়।
পটাসিয়াম ডাইক্রোমেট
পটাসিয়াম ডাইক্রোমেট (রাসায়নিক সংকেত K2Cr2O7) একটি অজৈব যৌগ। এটি একটি রাসায়নিক বিকারক। সাধারণতঃ এটি জারক পদার্থ হিসাবে বিভিন্ন পরীক্ষাগারে এবং শিল্পক্ষেত্রে ব্যবহার করা হয়।এই ষড়যোজী ক্রোমিয়াম যৌগটি আমাদের স্বাস্থ্যের পক্ষে ক্ষতিকর। এটি লাল-কমলা রঙের উজ্জ্বল কেলাস আকারে পাওয়া যায়।  পরীক্ষাগারে এই লবণটি বেশ জনপ্রিয় কারণ এটি সোডিয়াম ডাইক্রোমেটের মতো  জলাকর্ষী নয়।
উৎপাদন
সাধারণতঃ সোডিয়াম ডাইক্রোমেটের সঙ্গে পটাসিয়াম ক্লোরাইডের বিক্রিয়া করে পটাসিয়াম ডাইক্রোমেট তৈরি করা হয়। এছাড়া ক্রোমাইট আকরিককে তাপজারণ পদ্ধতির সাহায্যে বাতাসে খুব উত্তপ্ত করার পর পটাসিয়াম হাইড্রক্সাইড-এর সাথে বিক্রিয়া করলে যে পটাসিয়াম ক্রোমেট পাওয়া যায় তার থেকেও পটাসিয়াম ডাইক্রোমেট উৎপন্ন করা হয়। পটাসিয়াম ডাইক্রোমেট জলে দ্রবণীয়। জলে দ্রবীভূত হবার সময় এটি আয়নিত হয়।
বিক্রিয়া
পরীক্ষাগারে অ্যালডিহাইড এবং কিটোন যৌগ আলাদা ভাবে চিনতে জলীয় দ্রবণে পটাসিয়াম ডাইক্রোমেট যোগ করা হয়। অ্যালডিহাইড যৌগ ডাইক্রোমেটকে বিজারিত করে। এক্ষেত্রে ডাইক্রোমেট আয়নের মধ্যে থাকা ক্রোমিয়ামের জারণসংখ্যা +৬ থেকে পরিবর্তিত হয়ে +৩ হয়। দ্রবণের রঙেরও পরিবর্তন ঘটে। দ্রবণের রঙ কমলা থেকে সবুজ হয়ে যায়।এক্ষেত্রে অ্যালডিহাইড জারিত হয়ে কার্বক্সিলিক অ্যাসিডে পরিণত হয়। কিন্তু কিটোন জৈব যৌগের ক্ষেত্রে কমলা-লাল রঙের কোন পরিবর্তন হয় না। কারণ এক্ষেত্রে কিটোন জারিত হয় না।
খুব উত্তপ্ত করলে পটাসিয়াম ডাইক্রোমেট ভেঙ্গে যায়। পটাসিয়াম ক্রোমেট, ক্রোমিক অক্সাইড ও অক্সিজেন উৎপন্ন হয়।
চামড়া শিল্পে
ক্রোম অ্যালাম(ফটকিরি) তৈরিতে পটাসিয়াম ডাইক্রোমেট ব্যবহার হয়। এই ক্রোম অ্যালাম চামড়াশিল্পে চামড়ার ট্যানিং(tanning)-এর কাজে লাগে।
নির্মাণ শিল্পে
সিমেন্টের মিশ্রণ যাতে ধীরে জমাট বাঁধে তারজন্য সিমেন্টের উপকরণে পটাসিয়াম ডাইক্রোমেট ব্যবহার হয়। এর ফলে সিমেন্টের ঘনত্ব ও গঠনের উন্নতি ঘটে। তবে এর ব্যবহারের ফলে নির্মাণ কর্মীদের মধ্যে চর্মরোগের সম্ভাবনা বাড়ে।
ইথানল নির্ধারণ
ইথানলের মাত্রা নির্ধারণ করতে আম্লিক পটাসিয়াম ডাইক্রোমেট ব্যবহার করা হয়। এক্ষেত্রে ইথাইল অ্যালকোহল জারিত হয়ে অ্যাসিটিক অ্যাসিডে পরিণত হয়। বিক্রিয়াটি এইরকম-
সুরক্ষা
২০০৫-০৬ সালে অ্যালার্জি পরীক্ষায় (patch tests ) দেখা গিয়েছে অ্যালার্জি উৎপন্নকারি হিসাবে ১১তম স্থানে রয়েছে পটাসিয়াম ডাইক্রোমেট। শতকরা ৪.৮ ভাগ ক্ষেত্রে এই রাসায়নিকটি দায়ী।
অন্য ষড়যোগী ক্রোমিয়াম যৌগের মতো পটাসিয়াম ডাইক্রোমেট কারসিনোজেন ( carcinogenic ). অর্থাৎ ক্যানসার সৃষ্টিকারী পদার্থ। এই যৌগ ক্ষয়কারী এবং চোখের পক্ষে ক্ষতিকারক। চোখ নষ্ট করতে পারে এমনকি অন্ধত্বও আনতে পারে। মানবদেহে জিনের ক্ষতি, বন্ধত্ব ও গর্ভস্থ সন্তানের ক্ষতি হতে পারে।
সনি লিভ
সনি লিভ হলো ভারতীয় সাধারণ এন্টারটেইনমেন্ট ভিডিও প্রচারণা সার্ভিস যেটির মালিক ভারতের মহারাষ্ট্রের মুম্বাই ভিত্তিক কোম্পানি সনি পিকচার্স নেটওয়ার্কস।
এস এম নজরুল ইসলাম
'''অধ্যাপক ড. এস এম নজরুল ইসলাম''' একজন বাংলাদেশী শিক্ষাবিদ। তিনি বাংলাদেশ প্রকৌশল ও প্রযুক্তি বিশ্ববিদ্যালয় (বুয়েট) -এর একাদশ উপাচার্য হিসাবে দায়িত্ব পালন করেছেন।
শিক্ষা
নজরুল ইসলাম ১৯৬৯ সালে পূর্ব পাকিস্তান প্রকৌশল ও প্রযুক্তি বিশ্ববিদ্যালয় থেকে স্নাতকোত্তর অর্জন করেন। এরপরে তিনি মেকানিকাল ইঞ্জিনিয়ারিং বিভাগে প্রভাষক হিসাবে যোগদান করেন এবং পরে তিনি বুয়েট থেকে স্নাতকোত্তর শেষ করেন। তিনি উইন্ডসর বিশ্ববিদ্যালয় থেকে পিএইচডি ডিগ্রি অর্জন করেন।
শিক্ষকতা
ইসলাম নাইজেরিয়ার মাইদুগুড়ি বিশ্ববিদ্যালয়ের ইঞ্জিনিয়ারিংয়ের ডিন এবং লিবিয়ার আল ফতেহ বিশ্ববিদ্যালয়ের অধ্যাপক ছিলেন। তিনি বুয়েটে মেকানিকাল ইঞ্জিনিয়ারিং অনুষদের প্রধান ও ডিন ছিলেন। এছাড়াও তিনি ছাত্র কল্যাণ অধিদফতরের পরিচালক (ডিএসডাব্লু) এবং এনার্জি স্টাডিজ কেন্দ্র হিসাবে দায়িত্ব পালন করেছিলেন।
নজরুল ইসলাম ইনস্টিটিউট অফ ইঞ্জিনিয়ার্স বাংলাদেশের (আইইবি) সভাপতি ছিলেন। তিনি হিসেবে উপাচার্য হিসেবে খুলনা বিশ্ববিদ্যালয়ের ১৯৯০ সালের শেষ দিকে এবং বাংলাদেশ প্রকৌশল বিশ্ববিদ্যালয়ে ২০১০ থেকে ২০১৪ পর্যন্ত দায়িত্ব পালন করেন।
বিতর্ক
২০১০ সালের ৩০ আগস্ট বুয়েটের ভাইস-চ্যান্সেলর পদে দায়িত্ব গ্রহণের পরে ইসলাম বিতর্ক সৃষ্টি করেছিল। তিনি অতিরিক্ত দায়িত্বে নিবন্ধকের দায়িত্বে থাকা বিধিবদ্ধ উপ-নিবন্ধক কামাল আহমেদকে দায়িত্ব অর্পণ করেছিলেন। ২০১২ সালের এপ্রিলে বুয়েট শিক্ষক সমিতি নজরুল ইসলাম ও প্রো-উপাচার্য এম হাবিবুর রহমানের বিরুদ্ধে ১৬ টি অভিযোগ আনে আন্দোলন শুরু করে। সমিতির পক্ষ থেকে অভিযোগ করা হয়েছে যে প্রো-ভিসি পদে রহমানের নিয়োগের বিষয়টি কেবল তার রাজনৈতিক সহযোগিতার ভিত্তিতে ছিল। ২০১২ সালের ৩ সেপ্টেম্বর বুয়েটের শিক্ষার্থীরা তাদের পদত্যাগের দাবিতে ক্যাম্পাসে নজরুল ইসলাম ও হাবিবুর রহমানের কুশপুত্তলিকা পোড়ায়। ১০ সেপ্টেম্বর হাবিবুর রহমানের অধীনে প্রো-ভিসি পদটি চ্যান্সেলর এবং বাংলাদেশের রাষ্ট্রপতি জিল্লুর রহমান দ্বারা সরানো হয়।
গুনুপুর
গুনুপুর (Gunupur) ভারতের ওড়িশা রাজ্যের রায়গদা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮৩ মিটার (২৭২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে গুনুপুর শহরের জনসংখ্যা হল ২১,১৯৬ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে গুনুপুর এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
শ্বেত ‍সাগর
শ্বেত ‍সাগর (Белое море, বা বেলোয়ে মোর; কারেলিয়ান ও Vienanmeri) হল রাশিয়ার উত্তর উপকূলে অবস্থিত একটি সাগর। মনে করা হয় পুরো সাগর রাশিয়ার জলসীমার অধীন।
এটি পশ্চিমে কারেলিয়া, উত্তরে কোলা উপদ্বীপ এবং উত্তর-পূর্বে কানিন উপদ্বীপ দ্বারা বেষ্টিত। শ্বেত সাগর পুরোটাই রাশিয়ান সার্বভৌমত্বের অধীনে এবং রাশিয়ার অভ্যন্তরীণ জলের অংশ হিসাবে বিবেচিত। প্রশাসনিকভাবে, এটি আরখানগেলস্ক এবং মুরমানস্ক ওব্লাস্ট এবং কারেলিয়া প্রজাতন্ত্রের মধ্যে বিভক্ত।
আরখানগেলস্কের প্রধান বন্দরটি সাদা সাগরে অবস্থিত। রাশিয়ার ইতিহাসের বেশিরভাগ ক্ষেত্রে এটি ছিল রাশিয়ার আন্তর্জাতিক সামুদ্রিক বাণিজ্যের মূল কেন্দ্র, খোমোগরি থেকে পোমর্স ("সমুদ্রের উপকূলবাসী") দ্বারা পরিচালিত। আধুনিক যুগে এটি একটি গুরুত্বপূর্ণ সোভিয়েত নৌ ও সাবমেরিন বেসে পরিণত হয়েছিল।  শ্বেত সাগর – বাল্টিক খাল সাদা সমুদ্রকে বাল্টিক সাগরের সাথে সংযুক্ত করে।
শ্বেত সাগর চারটি সমুদ্রের মধ্যে একটি সাধারণ রঙের শর্ত অনুসারে ইংরেজিতে নামকরণ করেছে - অন্যটি কৃষ্ণ, লাল এবং হলুদ সমুদ্র।
হাটখালী ইউনিয়ন
হাটখালী ইউনিয়ন বাংলাদেশের রাজশাহী বিভাগের পাবনা জেলার সুজানগর উপজেলা একটি ইউনিয়ন।
জনপ্রতিনিধি
বর্তমান চেয়ারম্যান- ফিরোজ আহমেদ খান
ঘূর্ণিঝড় সাগর
ঘূর্ণিঝড় সাগর ২০১৮ সালে আঘাত হানা ঘূর্ণিঝড় গতি আঘাত করার আগপর্যন্ত ইতিহাসে সোমালিয়ায় আঘাত করা সবচেয়ে শক্তিশালী গ্রীষ্মমণ্ডলীয় ঘূর্ণিঝড় এবং ২০১৮ উত্তর ভারত মহাসাগরের ঘূর্ণিঝড় মৌসুমের প্রথম নামকরণ করা ঘূর্ণিঝড়। ১৬ মে গার্ডাফুই চ্যানেলের পূর্বে গঠিত নিম্নচাপটি ধীরে ধীরে সংগঠিত হওয়ার সাথে সাথে পরের দিন ঘূর্ণিঝড়ের তীব্রতায় তীব্র হয়। ঝড়টি পশ্চিম-দক্ষিণ-পশ্চিমে এবং এডেন উপসাগরের পুরো অংশে বিচরণ করে এবং ১৯ মে উত্তর-পশ্চিম সোমালিয়ার ভূমিতে আঘাত করে।
ঝড়টি প্রথম ইয়েমেনকে আঘাত করেছিল, ভারী বৃষ্টিপাত এবং ঝড়ো বাতাসের সাথে উপকূলটি প্রক্ষিপ্ত করে।বাড়িতে আগুন লেগে একজন নিহত হয়। সোমালিয়ায়, সাগর এক বছরের মূল্যবান বৃষ্টিপাত বা প্রায় নামিয়ে দেয় । বৃষ্টিপাতের ফলে মারাত্মক ফ্ল্যাশ বন্যার সৃষ্টি হয়েছিল যা সেতু, ঘরবাড়ি এবং হাজার হাজার খামারী প্রাণীকে ভেসে যায়। সাগর ৫৩ হত্যা সোমালিয়া জুড়ে মানুষ - পুটল্যান্ডে ৩ জন এবং সোমালিল্যান্ডে ৫০ জন পার্শ্ববর্তী জিবুতিতে, ভারী বর্ষণে দু'জন নিহত এবং ১,৮০০ লোক ক্ষতিগ্রস্ত হয়েছিল, ৩,০০০ জোর করে মানুষ তাদের ঘর ছেড়ে চলে যেতে। দেশে ক্ষয়ক্ষতি ৩০ ডলারে পৌঁছেছে মিলিয়ন সাগরের বৃষ্টিপাত পূর্ব ইথিওপিয়ায় বিস্তৃত হয়েছিল, বিদ্যালয় এবং ঘরবাড়ি ক্ষতিগ্রস্ত করেছে এবং ভূমিধসের ফলে ২৩ জন নিহত হয়েছেন মানুষ।
আবহাওয়া ইতিহাস
মে মাসের মাঝামাঝি সোকোত্রা দক্ষিণ-পূর্বে  পশ্চিম আরব সাগরের  একটি  পরিচলন এলাকা তৈরী হয়। ন্যূনতম বায়ু প্রবাহ এবং উষ্ণ পানির তাপমাত্রা এর গঠনের পক্ষে কাজ করে। ১৪ মে একটি নিম্নচাপ অঞ্চল গঠিতহয় এবং ধীরে ধীরে এটি আরও বেশি তীব্র হয়ে ওঠে এবং এটি সোকোত্রা পার হয়ে উত্তর পশ্চিম দিকে সরে যায়। ১৬ মে, ভারত আবহাওয়া অধিদপ্তরের (IMD) একে একটি নিম্নচাপ হিসেবে শ্রেণীবদ্ধ করে। যা১২ঃ০০ তে  ইউটিসি প্রায় ২০০ কিমি (১২৫) মাইল) বেগে সোমালিয়ার কেপ গার্ডাফুইয়ের উত্তর-পূর্বে বয়ে চলছিলো।  কয়েক ঘণ্টা পরে, আমেরিকান-ভিত্তিক জয়েন্ট টাইফুন সতর্কতা কেন্দ্র (জেটিডব্লিউসি) আবহাওয়া ব্যবস্থাটিকে ক্রান্তীয় ঘূর্ণিঝড় ০১ এ হিসাবে ঘোষণা করে। পরিচলন বাতাস কেন্দ্রের উত্তর ও দক্ষিণে সংঘবদ্ধ বৃষ্টিপাতে পরিণত হয়।
প্রস্তুতি এবং প্রভাব
থাম্ব| ঘূর্ণিঝড় সাগর ১৯ মে [[সোমালিয়া য় ভূমিতে আঘাত হানার প্রাক্কালে]] আদেন উপসাগর দিয়ে এর বিরল গতিপথের পাশাপাশি, ঘূর্ণিঝড় ঝড় সাগর দারা সোকোট্রা এবং উপকূলীয় ইয়েমেন, সোমালিল্যান্ড (উত্তর-পশ্চিম সোমালিয়া ), জিবুতি এবং ইথিওপিয়া ক্ষতিগ্রস্ত হয়েছিল।  সমুদ্র থেকে ধেয়ে আসা প্রবল বাতাস ইয়েমেনের মূল ভূখণ্ডের ঘরবাড়ি ক্ষতিগ্রস্ত করে।  উপকূল বরাবর ভারী বৃষ্টিপাতের কারণে বিচ্ছিন্ন বন্যার সৃষ্টি হয় যা সড়ক ও বৈদ্যুতিক অবকাঠামোকে ক্ষতিগ্রস্ত করে। ইয়েমেনের অস্থায়ী রাজধানী আদেন তীব্র বাতাসের আক্রমণের শিকার হচ্ছিল, কর্তৃপক্ষকে দক্ষিণ বন্দর নগরের তীরবর্তী অঞ্চলগুলির বাসিন্দাদের সরিয়ে নেওয়ার আহ্বান জানানো হয়। আদেনের কাছে এক বৃদ্ধ মহিলা তার বাড়ীতে আগুন লাগলে নিহত হন।
উত্তর সোমালিয়ায় পন্টল্যান্ড এবং সোমালিল্যান্ডে, কর্মকর্তারা রেডিও এবং মোবাইল যোগাযোগের মাধ্যমে ঝড় সম্পর্কে বাসিন্দাদের সতর্ক করে। মেয়ররা নিম্নাঞ্চল ও উপকূলীয় অঞ্চলের বাসিন্দাদের সরে যাওয়ার আহ্বান জানান। সোমালিল্যান্ড কোস্টগার্ড জেইলা অঞ্চলে জরুরী যানবাহন সেবা প্রদান করে। দীর্ঘায়িত খরার পরে পূর্ব আফ্রিকার কিছু অংশ এই ঝড়ের আগমনের আগের মাসে ভয়াবহ বন্যার মুখোমুখি হয়েছিল।
পূর্ব ইথিওপিয়ার সোমালি অঞ্চলে, ঘূর্ণিঝড় সাগরের প্রবল বাতাস এবং ভারী বৃষ্টিপাতের ফলস্বরূপ বন্যা এবং ভূমিধসের ঘটনা ঘটে। এসএনএনপিআর এবং অরোমিয়া সীমান্তের নিকটে একটি ভূমিধসের ঘটনায় ২৩জন মানুষ মারা যার। ঝড়ের ফলে স্কুল, স্বাস্থ্য সুবিধা এবং ঘরগ ক্ষতিগ্রস্ত হয়, ১৯৪০০০ মানুষ স্থানচ্যুত হয়। দাম্বাল গ্রামটি পুরোপুরি ধুয়ে গিয়েছিল, যা ১৫০ টি পরিবারকে আক্রান্ত করে।
পরিণতি
সোমালিয়ায় ঝড়ের পরে বেসরকারী সংস্থাগুলি খাবার, পোশাক, নগদ, কম্বল এবং অন্যান্য জরুরি সরবরাহ করে। ওয়ার্ল্ড ভিশন সাতটি স্বাস্থ্য ক্লিনিক স্থাপন করে যা শত শত বাসিন্দাকে চিকিৎসা করে। সুল এবং সানাগ অঞ্চলগুলিতে সশস্ত্র সংঘাত হিংস্রতা এবং ঝড় থেকে পালিয়ে যাওয়া ক্ষতিগ্রস্ত বাসিন্দাদের কাছে পৌঁছে যাওয়া মানবিক সাহায্য রোধ করেছিল। সোমালিল্যান্ডের দুটি প্রধান বন্দর ক্ষতিগ্রস্ত হয়, যা মানবিক সহায়তা কাজ ব্যাহত করে। সোমালিল্যান্ড সরকার ক্ষতিগ্রস্ত বাসিন্দাদের খাবার সরবরাহ করে। সংযুক্ত আরব আমিরাত বিচ্ছিন্ন অঞ্চল জরিপের জন্য দুটি হেলিকপ্টার সরবরাহ করে।   জাতিসংঘ পুনর্নির্মাণ এবং খাদ্য ও স্বাস্থ্যসেবা সরবরাহের জন্য $ ২.৭ মিলিয়ন ডলারের প্রতিশ্রুতি দেয়।  একাধিক দেশের অনুদানের সাহায্যে সোমালিয়া মানবিক তহবিল স্কুল, হাসপাতাল এবং জল সরবরাহ পুনরুদ্ধারে সহায়তা করে। আড্ডাল অঞ্চলে বাসিন্দাদের সহায়তার জন্য প্রায় সাড়ে তিন মিলিয়ন অর্থ বরাদ্দ করা হয়।   ওয়ার্ল্ড ফুড প্রোগ্রাম ৩৬ হাজার লোকের তিন মাসের জন্য খাবার সরবরাহ করে। যদিও তাদের প্রচেষ্টা প্রথমে খারাপ রাস্তাঘাটের কারণে ব্যাহত হয়েছিল।  সেভ দ্য চিলড্রেন কানাডা ক্ষতিগ্রস্ত পানির সুবিধাগুলি পুনর্নির্মাণ এবং পুনরুদ্ধার করতে ২৭৮৩৪০ কানাডীয় ডলার সরবরাহ করে।
জিবুতিতে ত্রাণ সংস্থা কারিতাস ক্ষতিগ্রস্ত বাসিন্দাদের খাবার ও পোশাক সরবরাহ করে। ১৬টি বিদ্যালয় পানিতে তলিয়ে যাওয়ায় ১৩৫,০০০ জন ছাত্রের চূড়ান্ত পরীক্ষা স্থগিত করতে হয়। ইউনিসেফ স্কুলগুলি থেকে বন্যার পানি নিষ্কাশনের জন্য পানির পাম্প সরবরাহ করে এবং জিবুতি সশস্ত্র বাহিনী রাস্তা পরিষ্কার করার ক্ষেত্রে সহায়তা করে। এই বিপর্যয়ের প্রতিক্রিয়ায়, জাপানের সামরিক ঘাঁটি এদেশে খাদ্য, কম্বল এবং অন্যান্য জরুরি পণ্য প্রদান করে।
ইথিওপিয়ার সরকার তাদের দেশের পূর্ব অংশে ঝড়ের কবলে পড়ে ক্ষতিগ্রস্ত বাসিন্দাদের খাবার সরবরাহ করেছিল।
তথ্যসূত্র
Cyclone Sagar
ওয়ার্ড নং ১৬, গাজীপুর সিটি কর্পোরেশন
১৬ নং ওয়ার্ড গাজীপুর সিটি কর্পোরেশন এর আওতাধীন একটি ওয়ার্ড।
অর্থনৈতিক অবদান
গাজীপুর সিটি কর্পোরেশন এর মধ্যে এই ১৬ নং ওয়ার্ড সবচেয়ে বেশি অর্থনীতিতে অবদান রেখে চলেছে।এই ওয়ার্ডে গাজীপুর জেলার সবচেয়ে বেশি গার্মেন্টস কারখানা রয়েছে,এবং এই ওয়ার্ডে কৃষি ফসলাদি আবাদ করা হয়।
কাউন্সিলর
মোসলেম উদ্দিন চৌধুরী মুসা(বর্তমান কাউন্সিলর)
অবস্থান ও সীমানা
প্রশাসনিক কাঠামো গাজীপুর সিটি কর্পোরেশনের আওতাধীন ১৬নং ওয়ার্ডের প্রশাসনিক কার্যক্রম জয়দেবপুর থানার আওতাধীন এবং এটি জাতীয় সংসদের ১৯৪ নং নির্বাচনী এলাকা গাজীপুর-১ এর অংশ।
শিক্ষা
২০১৮ সালের আদমশুমারি অনুযায়ী ১৬ নং ওয়ার্ডের সাক্ষরতার হার ৮০.৭%।
ধুমল
ধুমল হল একটি নৃত্য যা জম্মু ও কাশ্মীরের ভারতীয় ভূখণ্ডে ওয়াটাল উপজাতির লোকেদের দ্বারা পরিবেশিত হয়। শুধুমাত্র ওয়াট্টাল উপজাতির মহিলাদেরই এই নৃত্য পরিবেশন করার অধিকার আছে। নির্দিষ্ট অনুষ্ঠানে এবং নির্দিষ্ট স্থানে এই নৃত্য পরিবেশন করা হয়। নর্তকীরা লম্বা, রঙিন পোশাক ও পুঁতি এবং ঝিনুক দিয়ে কারুকার্য করা শঙ্কু আকৃতির টুপি পরে।
নর্তকীরা সমবেতভাবে গান গায়। সঙ্গীত পরিবেশনায় সাহায্য করার জন্য ঢোল বাজানো হয়। নর্তকীরা একটি নির্দিষ্ট আচার পদ্ধতি অনুসরন করে নৃত্য পরিবেশন করে এবং নির্দিষ্ট জায়গায় মাটিতে একটি ধ্বজ পুঁতে দেয়। এই ধ্বজের চারপাশে পুরুষরা নাচ করে ও অনুষ্ঠান শুরু হয়।
ইতিহাস
কাশ্মীর অঞ্চলের সাংস্কৃতিক ইতিহাস অনুসারে এই লোকনৃত্যটি বছরের পর বছর ধরে ওয়াটাল নামক একটি উপজাতি দ্বারা বিকশিত এবং পরিবেশিত হয়েছে। জানা যায় যে, সুফি সাধক "বাবা নাসিম-উ-দিন-গাজী"-এর অনুরাগী শাহ সুকার সালোনি এই নৃত্যধারার প্রতিষ্ঠাতা।
পোশাক পরিচ্ছদ
এই নৃত্য পরিবেশনার সময় নৃত্যশিল্পীরা ব্যবহৃত একটি দীর্ঘ এবং রঙিন পোশাক পরিধান করে। তাদের মাথায় শংকু আকৃতির একটি মস্তক আচ্ছাদন থাকে। এই মস্তক আচ্ছাদন পুঁতি ও ঝিনুক দিয়ে সুসজ্জিত করা থাকে। নৃত্যশিল্পীরা আকর্ষণীয় পুঁতির গহনা ব্যবহার করে যা পোশাকের সামগ্রিক সৌন্দর্য বৃদ্ধি করে।
নৃত্য পরিবেশনা
রঙিন পোশাকে সজ্জিত একদল অভিনয়শিল্পী মাটিতে পোঁতা একটি ধ্বজ এর চারপাশে ছন্দময়ভাবে নাচেন। তাদের ছন্দময় নাচের সাথে সুন্দর সমবেত সংগীত পরিবেশনা ও ড্রাম বা ঢোলের বাজনা দ্বারা উৎপন্ন ধ্বনি সম্পুর্ন পরিবেশনাকে দৃষ্টিনন্দন ও আনন্দদায়ক করে তোলে। এই নাচে ব্যবহৃত প্রধান সহায়ক বাদ্যযন্ত্র হল ড্রাম বা ঢোল। ঢোলের ছন্দময় তাল এবং নর্তকীদের নিজেদের সমবেত গানের সমন্বয় এই নৃত্যের জন্য প্রয়োজনীয় সঙ্গীত ও পরিবেশ তৈরি করতে সাহায্য করে।
ঈশ্বরগঞ্জ মুক্ত দিবস
ঈশ্বরগঞ্জ মুক্ত দিবস ৯ ডিসেম্বর। ১৯৭১ সালের এই দিনে ঈশ্বরগঞ্জ থানা পাকিস্তানি হানাদার মুক্ত হয়েছিল।
প্রেক্ষাপট
১৯৭১ সালের ৯ ডিসেম্বর ময়মনসিংহের ঈশ্বরগঞ্জ থানা পাক হানাদার মুক্ত হয়েছিল। রক্ত ঝরা সেই উত্তাল দিনে দামাল ছেলেরা দেশকে শত্রুমুক্ত করার দীপ্ত শপথ নিয়ে ঝাঁপিয়ে পড়েছিল মহান মুক্তিযুদ্ধে। নিজ থানাকে শত্রুমুক্ত করতে একাত্তরের ১৬ অক্টোবর রাতে কাজী আলম, আলতাব ও হাবিবুল্লাহ খান ওই তিন কোম্পানির মুক্তিসেনারা ময়মনসিংহ, ভৈরব রেল-লাইনে মাইজহাটি ব্রিজটি ডিনামাইট ছুড়ে বিধস্তসহ টেলিফোন লাইন বিচ্ছিন্ন করার পর ময়মনসিংহ-কিশোরগঞ্জ মহাসড়কের রামগোপালপুরের কটিয়াপুরি ব্রিজটি বিধস্ত করতেই ভোর হয়ে যায়। প্রর্ত্যুষে মুক্তিসেনারা নিরাপদ স্থানে আশ্রয় নিলেও মুক্তিযোদ্ধা সংগঠক হাসিম উদ্দিন আহাম্মদের পরামর্শে থানা আক্রমণণের সিদ্ধান্ত নেয় । ওই তিন কোম্পানির মুক্তিসেনারা সড়ক পথে অগ্রসর হয়ে ঈশ্বরগঞ্জের দওপাড়া শ্বসান ঘাটে এসে তিন ভাবে বিভক্ত হয়ে পরিকল্পনা অনুযায়ী প্লাটুন কমান্ডার কাজী হাসানুজ্জামান হীরুর গ্রুপ সোনালি ব্যাংক সম্মুখে, হাবিবুর রহমান হলুদের গ্রুপ চরহোসেনপুর নলুয়া পাড়া মসজিদের পাশ থেকে, আব্দুস ছাওার ও মতিউর রহমানের গ্রুপ থানার পেছন থেকে থানা আক্রমণ করেন। পাকহানাদারদের সাথে শুরু হয় তুমুলযুদ্ধ। মুক্তিযোদ্ধাদের পরিকল্পনায় ত্রুটির কারণে ভেঙে পড়ে যুদ্ধের চেইন অব কমান্ড। ফলে তাদের যুদ্ধ অভিযান ব্যর্থ হয়। এ সময় সম্মুখযুদ্ধে পাকহানাদার ও রাজাকার আলসামসদের  হাতে প্রাণ দেন ৭ মুক্তিযোদ্ধা। এ যুদ্ধে শহীদ হন বীর মুক্তিযোদ্ধা শামসুল হক, আব্দুল মান্নান, আব্দুল খালেক, দুলাল, মতিউর রহমান, আবু তাহের ও হাতেম আলী। শহীদদের রক্তের বদলা নিতে মুক্তিযোদ্ধারা ৮ ডিসেম্বর পুনরায় সুসংগঠিত হয়ে ঈশ্বরগঞ্জ থানা আক্রমণের সিদ্ধান্ত নেন। ভয়াবহ আক্রমণের মুখে পাকহানাদাররা ভীত হয়ে গভীর রাতে থানা ছেড়ে পালিয়ে যায়। যুদ্ধ ছাড়াই শত্রুমুক্ত হয়  ৯ ডিসেম্বর ঈশ্বরগঞ্জ। তাই ঈশ্বরগঞ্জবাসীর কাছে এ দিনটি  অত্যন্ত গর্বের ও আনন্দের । ওই দিনে মুক্তিযোদ্ধা সংসদ কমান্ড কার্যালয়ে উড়েছিলো স্বাধীনতার পতাকা। ঈশ্বরগঞ্জ মুক্ত  দিবস  উপলক্ষে
মুক্তিযোদ্ধা সংসদ বিভিন্ন কর্মসূচী গ্রহণ করে।
সংশ্লিষ্ট অঞ্চল
ঈশ্বরগঞ্জ ছাড়াও এ দিনে যেসকল জায়গা শত্রুমুক্ত হয় -
আজটেক সভ্যতা
আজটেক সভ্যতা উত্তর-ধ্রুপদি যুগপর্যায়ের ১৩০০ থেকে ১৫২১ খ্রিস্টাব্দের মধ্যবর্তী সময়কালে অধুনা মধ্য মেক্সিকো ভূখণ্ডে বিকাশ লাভ করা একটি মেসোআমেরিকান সভ্যতা। আজটেক জাতি বলতে মধ্য মেক্সিকোর বিভিন্ন নৃতাত্ত্বিক জাতিগোষ্ঠীগুলিকে (বিশেষত নাওয়াৎজ-ভাষী এবং খ্রিস্টীয় চতুর্দশ থেকে ষোড়শ শতাব্দীর মধ্যবর্তী সময়ে মেসোআমেরিকার বৃহৎ অংশে সংখ্যাগরিষ্ঠ জাতিগোষ্ঠীগুলি) বোঝায়। আজটেক সভ্যতা একাধিক নগর-রাষ্ট্রে (আলতেপেৎজ) সুবিন্যস্ত ছিল। নগর-রাষ্ট্রগুলির কোনও কোনওটি পরস্পর জোটবদ্ধ হয়ে রাজনৈতিক মৈত্রীসংঘ বা সাম্রাজ্যের আকার ধারণ করেছিল। উদাহরণস্বরূপ, ১৪২৭ খ্রিস্টাব্দে প্রতিষ্ঠিত আজটেক সাম্রাজ্য ছিল তিনটি নগর-রাষ্ট্রের একটি মৈত্রীসংঘ: তেনোচতিৎলান (মেক্সিকো বা তেনোচকা অঞ্চলের নগর-রাষ্ট্র), তেৎজকোকো ও ৎলাকোপান (পূর্বতন তেপানেক সাম্রাজ্যের অংশ, যেটির প্রধান শক্তি ছিল আজকাপোৎজালকো)। "আজটেক" নামটি প্রায়শই সংকীর্ণ অর্থে তেনোচতিৎলানের মেক্সিকা আদিবাসী জাতিগোষ্ঠী অর্থে ব্যবহৃত হলেও বৃহত্তর ক্ষেত্রে এই শব্দটি প্রাক-স্পেনীয় যুগের মেক্সিকোর মধ্যাঞ্চলের নাওয়া রাষ্ট্রব্যবস্থা বা জাতিগোষ্ঠী অর্থে এবং সেই সঙ্গে স্পেনীয় ঔপনিবেশিক যুগ (১৫২১-১৮২১) অর্থেও ব্যবহৃত হয়ে থাকে। ঊনবিংশ শতাব্দীর প্রথম ভাগে জার্মান বৈজ্ঞানিক আলেকজান্ডার ফন হুমবোল্ড্ট্ শব্দটির প্রচলন ঘটান। তারপরেই আজটেক ও আজকেট জাতিগোষ্ঠীর সংজ্ঞা গবেষকদের দীর্ঘ আলোচনার এক বিষয়ে পরিণত হয়।
উত্তর-ধ্রুপদি যুগপর্যায়ে মধ্য মেক্সিকোর অধিকাংশ নৃতাত্ত্বিক জাতিগোষ্ঠীই মেসোআমেরিকার মৌলিক সাংস্কৃতিক বৈশিষ্ট্যগুলির অংশিদার ছিল। তাই আজটেক সংস্কৃতির অনেক বৈশিষ্ট্যকেই আজটেক জাতির নিজস্ব বৈশিষ্ট্য বলা চলে না। একই কারণে "আজটেক সভ্যতা"র ধারণাটিকে সাধারণ মেসোআমেরিকান সভ্যতার একটি নির্দিষ্ট দিগন্ত হিসেবে দেখলেই সবচেয়ে ভালোভাবে বোঝা যায়। মধ্য মেক্সিকোর সাংস্কৃতিক বৈশিষ্ট্যগুলির মধ্যে ছিল ভুট্টা চাষ, অভিজাত (পিপিলতিন) ও সাধারণ মানুষের (মাকেহালতিন) মধ্যে একটি সামাজিক বিভাজনরেখা, একটি দেবমণ্ডলী (যার অন্যতম প্রধান দেবতা ছিলেন তেজকাৎলিপোকা, ৎলালোক ও কেতজালকোয়াৎল) এবং ৩৬৫ দিনের একটি শিউপোউয়ালি-র সঙ্গে ২৬০ দিনের একটি তোনালপোউয়ালি মিশ্রিত এক পঞ্জিকা ব্যবস্থা। তেনোচিৎলানের মেক্সিকাদের নিজস্ব বৈশিষ্ট্য ছিল পৃষ্ঠপোষক দেবতা উইৎজিলোপোচৎলি, জোড়া-পিরামিড ও আজটেক ১ ও ৪ নামে পরিচিত মৃৎশিল্পকর্ম।
খ্রিস্টীয় ত্রয়োদশ শতাব্দী থেকে ঘন জনবসতি ও নগর-রাষ্ট্রগুলির উত্থানের প্রাণকেন্দ্র হয়ে উঠেছিল মেক্সিকো উপত্যকা। মেক্সিকারা এই উপত্যকায় এসেছিল পরবর্তীকালে। তারাই টেক্সকোকো হ্রদের কম সম্ভাবনাময় ক্ষুদ্র দ্বীপগুলিতে তেনোচতিৎলান নগর-রাষ্ট্রটি প্রতিষ্ঠা করে। পরবর্তীকালে এই নগর-রাষ্ট্রটিই আজটেক ত্রিশক্তি জোট বা আজটেক সাম্রাজ্যের প্রধান শক্তিতে পরিণত হয়। এই সাম্রাজ্য ছল একটি কর-আদায়কারী সাম্রাজ্য। উত্তর-ধ্রুপদি যুগপর্যায়ের শেষ ভাগে সমগ্র মেসোআমেরিকার অন্যান্য নগর-রাষ্ট্রগুলিকে জয় করে মেক্সিকো উপত্যকার বাইরেও বহু দূর পর্যন্ত এই সাম্রাজ্য নিজ রাজনৈতিক আধিপত্য বিস্তার করেছিল। ১৪২৭ খ্রিস্টাব্দে তেনোচতিৎলান, তেৎজকোকো ও ৎলাকোপান নগর-রাষ্ট্র তিনটির একটি জোট হিসেবে এই সাম্রাজ্য প্রতিষ্ঠিত হয়। এই ত্রিশক্তি জোট ইতঃপূর্বে মেক্সিকো অববাহিকায় প্রভুত্বকারী আজকাপোৎজালকোর তেপানেক রাজ্যটিকে পরাজিত করেছিল। অনতিবিলম্বেই টেক্সকোকো ও ৎলাকোপান এই জোটের অধস্তন অংশীদারে পরিণত হয় এবং তেনোচতিৎলান হয়ে ওঠে প্রধান শক্তি। বাণিজ্য ও সামরিক অভিযানের মাধ্যমে এই সাম্রাজ্য আরও সম্প্রসারিত হয়। সঠিক অর্থে এই সাম্রাজ্য কোনও কালেই বিজিত প্রদেশগুলিতে বৃহৎ সামরিক বাহিনী মোতায়েন করে সেই অঞ্চলগুলিকে নিয়ন্ত্রণকারী আঞ্চলিক সাম্রাজ্য ছিল না। বরং শাসক রাজবংশগুলির মধ্যে বৈবাহিক মৈত্রীবন্ধন স্থাপন করে এবং অধীনস্থ নগর-রাষ্ট্রগুলিতে সাম্রাজ্যবাদী আদর্শের প্রসার ঘটিয়ে সেইখানে বন্ধুমনোভাবাপন্ন শাসকবর্গ নিয়োগ করে সেগুলির উপর কর্তৃত্ব বজায় রেখেছিল। অধীনস্থ নগর-রাষ্ট্রগুলি আজটেক সম্রাট হুয়ে ৎলাতোয়ানি-কে কর প্রদান করত। এই নীতিটি ছিল প্রত্যন্ত রাষ্ট্রব্যবস্থাগুলির মধ্যে যোগাযোগ ও বাণিজ্যের সুযোগ সীমাবদ্ধ করে সেগুলি থেকে বিলাসসামগ্রী আদায়ের জন্য সাম্রাজ্যের কেন্দ্রের উপর নির্ভরশীল করে তোলার কৌশল। দক্ষিণে চিয়াপাস ও গুয়াতেমালার রাষ্ট্রগুলিকে জয় করে আজটেক সাম্রাজ্যের রাজনৈতিক প্রভাব মেসোআমেরিকার সেই সব অঞ্চল পর্যন্ত প্রসারিত হয়েছিল এবং তার ফলে মেসোআমেরিকার বিস্তার ঘটেছিল প্রশান্ত মহাসাগর থেকে আটলান্টিক মহাসাগর পর্যন্ত।
১৫১৯ সালে আজটেক সাম্রাজ্য সর্বাধিক প্রসার লাভ করে। এর ঠিক পরেই এর্নান কোর্তেসের নেতৃত্বে স্পেনীয় বিজয়ীদের একটি ছোটো দল এখানে উপস্থিত হয়। কোর্তেস মেক্সিকাদের বিরোধী নগর-রাষ্ট্র, বিশেষত নাওয়াৎজ-ভাষী ৎলাশকালতেকা এবং সেই সঙ্গে ত্রিশক্তি জোটের পূর্বতন মিত্রশক্তি টেক্সোকোকোর সঙ্গে জোটবদ্ধ হয়। ১৫২১ সালের ১৩ অগস্ট তেনোচতিৎলানের পতন এবং সম্রাট কৌতেমোককে বন্দী ও হত্যা করার পর স্পেনীয়রা তেনোচতিৎলানের ধ্বংসাবশেষের উপর মেক্সিকো সিটি প্রতিষ্ঠা করে। সেখান থেকেই তারা অগ্রসর হয় মেসোআমেরিকান জাতিগোষ্ঠীগুলিকে জয় করে স্পেনীয় সাম্রাজ্যে তাদের অন্তর্ভুক্তির কাজে। ১৫২১ খ্রিস্টাব্দে আজটেক সাম্রাজ্যের উপরকাঠামোটি ধ্বংসপ্রাপ্ত হওয়ার পর স্পেনীয়রা যে নগর-রাষ্ট্রগুলির উপর এই সাম্রাজ্য গড়ে উঠেছিল সেগুলিকে সেখানকার আদিবাসী জনগোষ্ঠীকে তাদের স্থানীয় অভিজাতবর্গের মাধ্যমে শাসনের কাজে ব্যবহার করে। এই অভিজাতবর্গ স্পেনীয় সম্রাটের প্রতি আনুগত্য স্বীকার করে এবং অন্ততপক্ষে নামেমাত্র খ্রিস্টধর্মে ধর্মান্তরিত হয়। পরিবর্তে স্পেনীয় রাজশক্তিও তাদের অভিজাত বলে স্বীকৃতি দান করে। অভিজাতেরা তাদের নতুন সামন্তপ্রভুদের কাছে রাজস্ব প্রেরণ এবং তাদের জন্য শ্রমশক্তিকে সমবেত করার কাজে মধ্যস্থতাকারীর কাজ করত। এর ফলে স্পেনীয় ঔপনিবেশিক শাসন প্রতিষ্ঠা সহজতর হয়।
আজটেক সংস্কৃতি ও ইতিহাসের প্রাথমিক তথ্য-উৎসগুলি হল মেক্সিকো সিটির বিখ্যাত টেম্পলো মেয়র ইত্যাদি স্থানে খননকার্যের ফলে প্রাপ্ত প্রত্নতাত্ত্বিক প্রমাণ, আদিবাসীদের লিখিত বিবরণ, কোর্তেস ও বার্নাল ডিয়াজ ডেল ক্যাস্টিলো প্রমুখ প্রত্যক্ষদর্শী স্পেনীয় বিজয়ীদের বিবরণী এবং বিশেষভাবে উল্লেখযোগ্য স্পেনীয় ও নাওয়াৎজ ভাষায় স্পেনীয় ধর্মযাজক ও সাক্ষর আজটেকদের লেখা আজটেক সংস্কৃতি ও ইতিহাসের বিবরণগুলি। শেষোক্ত গ্রন্থাবলির মধ্যে ফ্রান্সিসকান ফ্রেয়ার বার্নার্ডিনো ডে সাহাগুন রচিত ফ্লোরেনটাইন কোফেক্স বিশেষ গুরুত্বপূর্ণ। আদিবাসী আজটেক জ্ঞাপয়িতাদের সহায়তায় সাহাগুন বারো খণ্ডে বিভক্ত এই সচিত্র দ্বিভাষিক (স্পেনীয় ও নাওয়াৎজ) গ্রন্থটি রচনা করেছিলেন। এছাড়া নাওয়াৎজে ভাষায় বর্ণানুক্রমিক গ্রন্থ রচনার জন্য আদিবাসীদের লিপিকরদের প্রশিক্ষণ দিতে গিয়েও বিজয়-পরবর্তী নাওয়াদের সম্পর্কে অনেক কিছু জানা গিয়েছিল। স্পেনীয় ঔপনিবেশিক শাসনের স্থানীয় উদ্দেশ্যে এই ধরনের প্রশিক্ষণ দেওয়া হত। উন্নতির মধ্যগগনে আজটেক সংস্কৃতি জটিল পৌরাণিক ও ধর্মীয় প্রথায় সুসমৃদ্ধ ছিল এবং আকর্ষণীয় স্থাপত্য ও শৈল্পিক পারদর্শিতা অর্জন করে।
ডাবিং (চলচ্চিত্র নির্মাণ)
থাম্ব|চিত্রগ্রহণ চলাকালীন ডাবিং (ইংরেজি ভাষা: Dubbing), এছাড়াও পুনরায়-রেকর্ডিং হিসাবে পরিচিত, চলচ্চিত্র নির্মাণের এবং ভিডিও উত্পাদনে ব্যবহৃত একটি পোস্ট উৎপাদন প্রক্রিয়া, যা কণ্ঠ্য রেকর্ডিং (সংলাপ চাই) মূল রেকর্ডিং ধাপে পরবর্তী ঘটে না। শব্দটি সাধারণত অন্য ভাষা ভাষী বিভিন্ন অভিনয় তাদের দ্বারা পর্দায় দেখানো অভিনেতা ভয়েসেস প্রতিকল্পন বোঝায়। যাইহোক, অনুশীলন এছাড়াও বিদ্যমান ফুটেজ সঙ্গে অডিও খন্ডের পুনরায় রেকর্ডিং ও সুসংগত জড়িত। অভিনেতা একটি অসন্তোষজনক গাওয়া ভয়েস ছিল অতীতে, পদ্ধতি মুসিকাল্স মধ্যে রেওয়াজ ছিল, এবং দর্শকদের মূল অভিনয় হিসাবে একই ভাষা জানি না যেখানে দেশে একটি ব্যাপক শ্রোতাদের অডিও চাক্ষুষ উপাদান স্ক্রীনিং সক্রিয় করতে ব্যবহার করা যায়।
চিত্রগ্রহণ চলাকালীন কথিত অভিনেতা পুনরায় রেকর্ড লাইন,অডিও মানের উন্নতি বা সংলাপ পরিবর্তন প্রতিফলিত করার জন্য বলা হয় যার দ্বারা এই প্রক্রিয়াটি অটোমেটেড সংলাপ প্রতিস্থাপন (ADR) এছাড়াও অতিরিক্ত সংলাপ রেকর্ডিং হিসাবে পরিচিত। সঙ্গীত একটি ফিল্ম পোস্টটি সম্পাদনা পর্যায়ে গলার স্বর চাইনি প্রক্রিয়ার বিষয়।
ভারতে যেখানে "বিদেশী সিনেমা" হলিউড ফিল্ম সঙ্গে সমার্থক হয় ডাব্বিং সাধারণত অন্তর্ভুক্ত প্রধান তিনটি ভারতীয় ভাষার মধ্যে বেশিরভাগই করা হয়: হিন্দি, তামিল এবং তেলুগু। ডাব্বিং (বিদেশী ভাষার) খুব কমই অন্যান্য প্রধান ভারতীয় ভাষায় সম্পন্ন করা হয়, যথা মালায়ালম এবং বাংলা, ভাষায় কথা বলে যারা ​​জনসংখ্যার মধ্যে উচ্চ শিক্ষার হার কারণে। সমাপ্ত কাজ প্রায়ই মহানগর অঞ্চলে মুক্তি দেয়ার ইংরেজি ভাষা আর সাথে নিজ নিজ রাজ্যের (ইংরেজি অনুপ্রবেশ কম হয় যেখানে) এর শহর ও নিম্ন স্তর জনবসতি মধ্যে মুক্তি হয়। অন্য সব মার্কিন যুক্তরাষ্ট্র, ইংরেজি আর শহরটিতে সংস্করণ সংগ্রহের মূল চেয়ে অসামান্য যেখানে প্রায়ই শহরটিতে সংস্করণের সাথে রিলিজ হয়। এর গলার স্বর চাইনি সাম্প্রতিকতম স্পাইডার ম্যান 3 এছাড়াও ভোজপুরী ভাষা, পূর্ব ভারতে জনপ্রিয় একটি ভাষায় এটি করা হয়। এ গুড ডে টু ডাই হার্ড সবচেয়ে সাম্প্রতিক কিস্তি দিয়ে হার্ড ভোটাধিকার হিসাবে ভাল একটি পাঞ্জাবি ভাষা ডাব প্রাপ্ত প্রথম হলিউড ফিল্ম ছিল।
অধিকাংশ টিভি চ্যানেল ভারতীয় ভাষায় উল্লেখ না ডাবিং ক্রেডিট কিংবা মূল শেষ ক্রেডিট পর এর কর্মীরা, মূল অভিনেতা বা ভয়েস অভিনেতা জন্য ভোটদান ক্রেডিট পরিবর্তন যেহেতু কিছুটা কঠিন শহরটিতে সংস্করণের জন্য গ্রহ থেকে, যার ফলে কোনো পরিবর্তন করা হলে একটি বিশাল বাজেট জড়িত। ছায়াছবি জন্য একই। হিন্দি জন্য তথ্য, নির্দিষ্ট অভিনেতা জন্য এবং বিদেশী চলচ্চিত্র ও টেলিভিশন তাদের কর্মের জন্য কণ্ঠ কাজ করেছেন যিনি তামিল ও তেলুগু ভয়েস অভিনেতা ভারতে দুব্বিন্গ শিল্পে জড়িত হয় যে যাদের জন্য, স্থানীয় ভারতীয় তথ্য পত্রিকা প্রকাশিত হয়। কিন্তু কয়েক অনুষ্ঠান, এই ধরনের উদাহরণ জন্য দুব্বিন্গ ঢালাই, বার্বি ছায়াছবি মত অ্যানিমেটেড ফিল্ম, এবং কিছু ডিজনি ছায়াছবি ক্রেডিট যে কিছু বিদেশী প্রযোজনার আছে। তাদের হিন্দি দুব্স সঙ্গে DVD-র মুক্তি ডিজনি চ্যানেল আসল সিরিজ, এছাড়াও মূল শেষ ক্রেডিট পরে দেখানো হিন্দি ডাব ক্রেডিট এ শিল্পী, একটি তালিকা প্রদর্শন করা হয়। থিয়েটারি রিলিজ এবং VCD রিলিজ এর বিদেশী চলচ্চিত্র উল্লিখিত, গলার স্বর চাইনি ঢালাই বা কর্মী নেই। DVD রিলিজ, কিন্তু তারা বহুভাষী প্রকাশিত হয়ে থাকলে তাদের আছে।
চরনিখলা উচ্চ বিদ্যালয়
চরনিখলা উচ্চ বিদ্যালয় ময়মনসিংহ জেলার ঈশ্বরগঞ্জ উপজেলার একটি ঐতিহ্যবাহী প্রতিষ্ঠান।
অবস্থান
চরনিখলা উচ্চ বিদ্যালয়টি ঈশ্বরগঞ্জ উপজেলা স্বাস্থ্য কমপ্লেক্স রোডের পাশে অবস্থিত।
অর্জন
বিদ্যালয়টি বাল্যবিবাহ প্রতিরোধে সচেতন।
হাতিবান্ধা
হাতিবান্ধা (Hatibandha) ভারতের ওড়িশা রাজ্যের সুন্দরগড় জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে হাতিবান্ধা শহরের জনসংখ্যা হল ৯২৯৬ জন। এর মধ্যে পুরুষ ৫৩% এবং নারী ৪৭%। এই শহরের জনসংখ্যার ১২% হল ৬ বছর বা তার কম বয়সী।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে হাতিবান্ধা এর সাক্ষরতার হার বেশি।
যাদাদ্রি ভুবনগিরি জেলা
যদাদ্রি ভুবনগিরি জেলা ভারতের তেলেঙ্গানা রাজ্যের একটি জেলা । প্রশাসনিক সদর দফতর ভোঙ্গিরে অবস্থিত।  জেলা সূর্যাপেট, নলগোন্ডা, ঝাঁওগাঁ, সিদ্দীপেট, মেডচাল, রঙ্গারেড্ডি জেলাগুলির সাথে সীমানা ভাগ করে নেয়।
ভূগোল
জেলাটির আয়তন ।
জনসংখ্যার উপাত্ত
২০১১র ভারতের জনগণনা র অনুসারে,জেলাটির জনসংখ্যা ৭২৬,৪৬৫ জন
প্রশাসনিক বিভাগ
জেলাতে ভোঙ্গির ও চৌতুপ্পাল নামে দুটি রাজস্ব বিভাগ আছে। এগুলি আবার ১৬ টি মন্ডলে উপ-বিভক্ত। অনিতা রামচন্দ্রন জেলার বর্তমান জেলাশাসক।
কার্লোস আলকারাস
কার্লোস আলকারাস গার্ফিয়া (জন্ম ৫ মে, ২০০৩) স্পেনীয় পেশাদার টেনিস খেলোয়াড়। তিনি ২০২৩ সালের মার্চে পুরুষ এককে বিশ্বের ১নং খেলোয়াড় ছিলেন। তিনি ২০২৩ উইম্বলডন চ্যাম্পিয়নশিপ, ২০২২ ইউএস ওপেন এবং চারটি মাস্টার্স ১০০০ শিরোপা সহ ১২ টি এটিপি ট্যুর -স্তরের একক শিরোপা জয় করেন। তিনি আন্তর্জাতিক পেশাদার পুরুষ টেনিস খেলোয়াড় সংঘ এটিপি-র ইতিহাসের সর্বকনিষ্ঠ খেলোয়াড় ও উন্মুক্ত যুগের প্রথম অনূর্ধ ২০ বছর বয়সী হিসেবে বিশ্বের ১নং খেলোয়াড়ের মর্যাদা অর্জন করেন।
শাহজাহান বেগম (ভোপাল)
শাহজাহান বেগম (২৯ জুলাই ১৮৩৮ - ১৬ জুন ১৯০১) দুই মেয়াদে ভোপালের নবাব বেগম এবং মধ্য ভারতের ভোপালের ইসলামি রাজত্বের শাসক ছিলেন। প্রথমত ১৮৪৪-১৮৬০ সময়কালে (তার মা রিজেন্ট হিসাবে কাজ করেছেন) এবং দ্বিতীয়ত ১৮৬৮-১৯০১ সময়কালে।
জীবনী
শাহজাহান ভোপালের কাছে ইসলামনগর-এ জন্মগ্রহণ করেন। তিনি ছিলেন ভোপালের সিকান্দার বেগম এবং জাহাঙ্গীর মোহাম্মদ খানের একমাত্র জীবিত সন্তান। তিনি ১৮৪৪ সালে মাত্র ছয় বছর বয়সে ভোপালের শাসক হন। তার মা তার ছোট থাকাকালীন রিজেন্ট হিসাবে ক্ষমতা চালান। যাইহোক, ১৮৬০ সালে ব্রিটিশ কর্তৃক শাহজাহানকে সরিয়ে দেওয়া হয় এবং তার মা সিকান্দার বেগম ভোপালের শাসক হিসেবে স্বীকৃত হন। ১৮৬৮ সালে শাহজাহান তার মায়ের মৃত্যুর পর ভোপালের বেগম হিসেবে স্থলাভিষিক্ত হন।রাজ্যের নেতৃত্বের জন্য প্রস্তুত হওয়ার পর, শাহজাহান কর রাজস্ব ব্যবস্থার উন্নতি ঘটান এবং রাজ্যের আয় বৃদ্ধি করেন। তিনি তার সৈন্যদের বেতন বৃদ্ধি করেন, সেনাবাহিনীর অস্ত্র আধুনিকীকরণ করেন এবং একটি বাঁধ নির্মাণ করেন। তার বাজেট ঘাটতি ভারসাম্য করতে তিনি আফিম চাষ শুরু করেন।
তিনি উর্দু-তে বেশ কয়েকটি বইয়ের লেখার কৃতিত্ব পেয়েছেন। তাদের মধ্যে রয়েছে গওহর-ই-ইকবাল।গওহর-ই-ইকবাল তার শাসনামলের ১ম থেকে ৭ম বছরের মধ্যে প্রধান ঘটনা এবং সেই সময়ের ভোপালের সামাজিক-রাজনৈতিক পরিস্থিতি বর্ণনা করে। অ্যান অ্যাকাউন্ট অফ মাই লাইফ হল সুলতান শাহজাহান বেগমের আত্মজীবনী গওহর-ই-ইকবালের ইংরেজি অনুবাদ। এটি লিখেছেন সি এইচ পেইন, যিনি ছিলেন বেগমের শিক্ষা উপদেষ্টা। ১৯১৮ সালে তিনি ইফফাত-উল-মুসলিমাত লিখেছিলেন।ইফফাত-উল-মুসলিমাত বইতে তিনি ইউরোপ, এশিয়া এবং মিশরের রীতিনীতিতে  হিজাবের ধারণা বর্ণনা করেছেন।
শাহজাহান বেগম যুক্তরাজ্যের সারের ওয়াকিংএ একটি মসজিদ নির্মাণের জন্য প্রচুর অনুদান দিয়েছেন। তিনি আলিগড়-এ মুহাম্মাদান অ্যাংলো-ওরিয়েন্টাল কলেজ প্রতিষ্ঠার জন্যও উদারভাবে অবদান রেখেছিলেন। এটি বিকশিত হয়ে পরবর্তীতে আলিগড় মুসলিম বিশ্ববিদ্যালয়-এ পরিনত হয়। তিনি হোশঙ্গাবাদ এবং ভোপালের মধ্যে নির্মিত রেলপথের খরচেও ভর্তুকি দিয়েছিলেন।
১৮৫৫ সালে, শাহজাহান বেগম হিসাবে ভোপালের মধ্যম পদমর্যাদার একজন সম্ভ্রান্ত ব্যক্তি বাকি মুহাম্মদ খানকে বিয়ে করেন। বাকি মুহাম্মদ খান ১৮৬৭ সালে মারা যান। চার বছর পর, শাহজাহান তৎকালীন যুক্ত প্রদেশের কনৌজ সিদ্দিক হাসান খানকে বিয়ে করেন। দ্বিতীয় সংসারে তার কোন সন্তান ছিলনা। দুই স্বামীর মৃত্যুর পাশাপাশি শাহজাহানের দুই নাতনিরও মৃত্যু হয়েছিল।
শাহজাহান বেগমের জীবনের শেষ বছরগুলি রাষ্ট্র পরিচালনার কাজে অতিবাহিত হয়েছিল।
১৯০১ সালে তিনি মুখের ক্যান্সারে আক্রান্ত হন।এর কিছুদিন পরেই ভোপালের জনগণের জন্য একটি বার্তা প্রকাশিত হয় ।যাতে শাহজাহান তার কোনো প্রজাদের প্রতি অন্যায় করে থাকলে ক্ষমা প্রার্থনা করেন।শাহজাহানকে তার মেয়ে সুলতান জেহান শেষবারের মতো দেখতে এসেছিলেন যার সাথে শাহজাহান তের বছর ধরে কথা বলেননি কারণ শাহজাহান তার প্রথম নাতনির মৃত্যুর জন্য তার মেয়েকে দায়ী মনে করতেন।
ডাক সেবা
তার শাসনামলে ভোপাল রাজ্যের প্রথম ডাক সেবা চালু করা হয়। ১৮৭৬ ​​এবং ১৮৭৮ সালে ৫০ আনা এবং ২৫ আনার স্ট্যাম্পের সমস্যা ছিল। ১৮৭৬ ​​সালে একটি অষ্টভুজাকার ফ্রেমে "এইচ.এইচ নবাব শাহজাহান বেগম" লেখা আছে।১৮৭৮ সালের স্ট্যাম্পে একই লেখা একটি বৃত্তাকার ফ্রেমে এবং বেগমের উপাধির উর্দু ফর্ম। ১৯০২ সালে তার নাম সম্বলিত শেষ ডাকটিকিটগুলি শিলালিপি সহ জারি করা হয়েছিল: "এইচ.এইচ. নবাব সুলতান জাহান বেগম"। (ভোপালের রাষ্ট্রীয় ডাক পরিষেবা ১৯৪৯ সাল পর্যন্ত নিজস্ব ডাকটিকিট জারি করে। ১৯০৮ সালে স্ট্যাম্পের দ্বিতীয় সংখ্যা থেকে ১৯৪৫ সাল পর্যন্ত সরকারী ডাকটিকিট জারি করা হয়েছিল এবং এতে শিলালিপি ছিল "ভোপাল রাজ্য")
ছাং-ও ৬
ছাং-ও ৬ একটি পরিকল্পিত স্বয়ংক্রিয় যন্ত্রচালিত (রোবটচালিত) চীনা চন্দ্রানুসন্ধান অভিযান, যেটিকে ২০২৪ সালে উৎক্ষেপণ করার পরিকল্পনা আছে; এটি চীনের দ্বিতীয় চান্দ্র নমুনা প্রত্যানয়ন অভিযান (ছাং-ও ৫-এর পরে)। পূর্বসূরীগুলির মতো এই মহাকাশযানটিকেও চীনের চন্দ্র দেবী ছাং-ও-র নামে নামকরণ করা হয়েছে।
সামগ্রিক দৃশ্য
চীনা চন্দ্র অভিযান কর্মসূচিটিকে ক্রমবর্ধমান প্রযুক্তিগত উন্নতির চারটি দশায় ভাগ করে নকশা করা হয়েছে। প্রথম দশাটির উদ্দেশ্য ছিল কেবলমাত্র চান্দ্র কক্ষপথে পৌঁছানো, যে কাজটি ২০০৭ সালে ছাং-ও ১ ও ২০১০ সালে ছাং-ও ২ অভিযান দুইটি সমাপ্ত করে। দ্বিতীয় দশার উদ্দেশ্য ছিল চাঁদে অবতরণ করা ও চন্দ্রপৃষ্ঠে পরিভ্রমণ করা, যে কাজটি ২০১৩ সালে ছাং-ও ৩ ও ২০১৯ সালে ছাং-ও ৪ অভিযান দুইটি সম্পন্ন করে (ছাং-ও ৪-এর পরিভ্রামক যানটি ২০২২ সালের শুরু পর্যন্ত সক্রিয় আছে)। তৃতীয় দশাটির উদ্দেশ্য চাঁদের ভূ-নিকটস্থ পার্শ্ব থেকে চান্দ্র নমুনা সংগ্রহ করে পৃথিবীতে প্রত্যানয়ন করা, যেটি ২০২০/২০২১ সালে ছাং-ও ৫ অভিযানটি সম্পন্ন করেছে এবং ভবিষ্যতে ছাং-ও ৬ অভিযানটিও একই কাজে নিয়োজিত হবে। চতুর্থ দশার উদ্দেশ্য হল চাঁদের দক্ষিণ মেরুতে একটি স্বয়ংক্রিয় যন্ত্রচালিত গবেষণা কেন্দ্র প্রতিষ্ঠা করা। ছাং-ও কর্মসূচিটির সামগ্রিক উদ্দেশ্য হল ২০৩০-এর দশকে একটি মানব চালকবাহী মহাকাশযানের অবতরণ সহজ করা এবং সম্ভব হলে চাঁদের দক্ষিণ মেরুর কাছে একটি ঘাঁটি স্থাপন করা।
অভিযান স্থাপত্য
ছাং-ও ৬-কে ছাং-ও ৫-এর একটি প্রতিলিপি ও সম্ভাব্য প্রতিস্থাপক (ব্যাক-আপ) হিসেবে নির্মাণ করা হয়। মহাকাশযানটি চারটি উপাংশ (মডিউল) দিয়ে গঠিত বলে প্রতিবেদনে প্রকাশ পেয়েছে। একটি অবতরক যান চান্দ্রপৃষ্ঠের 2 m নীচ থেকে আনুমানিক 2 kg নমুনা সংগ্রহ করবে ও সেগুলিকে একটি সংযুক্ত আরোহী যানের ভেতরে স্থাপন করবে, যে আরোহী যানটিকে চান্দ্র কক্ষপথে উৎক্ষেপণ করা হবে। আরোহী যানটি এরপর একটি একটি স্বয়ংক্রিয় পূর্বনির্ধারিত সাক্ষাৎ (রঁদেভু Rendez-vous) সম্পন্ন করবে ও একটি আবর্তক যানের সাথে সংযুক্ত (ডক) হবে। আবর্তক বা পরিক্রমক যানটি তারপর নমুনাগুলিকে একটি নমুনা-প্রত্যানয়নকারী প্রকোষ্ঠে (ক্যাপসুল) স্থানান্তর করে সেটিকে পৃথিবীতে প্রেরণ করবে। প্রাক্কলিত উৎক্ষেপণ ভর 8200 kg—অবতরক যানটির ভর 3200 kg ও আরোহী যানটির ভর প্রায় 700 kg।
বৈজ্ঞানিক মালামাল
২০১৮ সালের অক্টোবর মাসে চীনা কর্মকর্তারা ঘোষণা দেন যে তাঁরা অভিযানটিতে অতিরিক্ত প্রায় ১০ কিলোগ্রাম পর্যন্ত মালামাল প্রস্তাবের জন্য আন্তর্জাতিক অংশীদারদেরকে আহ্বান করবেন। যেমন মহাকাশযানটি ডর্ন (ডিটেকশন অভ আউটগ্যাসিং রেডন, অর্থাৎ বহির্গামী রেডন গ্যাস শনাক্তকরণ) নামের একটি ফরাসি সরঞ্জাম বহন করবে, যেটি চান্দ্র আলগা শিলাস্তর (রেগোলিথ) ও চান্দ্র বহির্মণ্ডলের (এক্সোস্ফিয়ার) মধ্যে চান্দ্র ধূলি ও অন্যান্য উদ্বায়ী পদার্থের পরিবহন অধ্যয়ন করব, যার মধ্যে চান্দ্র পানিচক্রও অন্তর্ভুক্ত।
উৎক্ষেপণ
সন্ধানী মহাকাশযানটিকে ২০২৪ সালে একটি দীর্ঘ অভিযাত্রা ৫ ধরনের রকেটের দ্বারা হাইনান দ্বীপের ওয়েনছাং কৃত্রিম উপগ্রহ উৎক্ষেপণ কেন্দ্র থেকে উৎক্ষেপণ করার পরিকল্পনা আছে।
ফায়ার (১৯৯৬-এর চলচ্চিত্র)
ফায়ার ১৯৯৬ সালের ইন্দো-কানাডিয় ইরোটিক প্রনয়ধর্মী নাট্য চলচ্চিত্র। চলচ্চিত্রটি রচনা এবং পরিচালনা করেছেন দীপা মেহতা। ববি বেদি এবং দীপা মেহতা প্রযোজিত এই চলচ্চিত্রের মূল ভূমিকায় অভিনয়ে ছিলেন, শাবানা আজমি এবং নন্দিতা দাস। ফায়ার মেহেতার এলিমেন্টস ট্রিলজির ধারাবাহিকের প্রথম চলচ্চিত্র, পরবর্তী চলচ্চিত্রগুলি ছিল আর্থ (১৯৯৮) এবং ওয়াটার (২০০৫)।
চলচ্চিত্রটি কিছুটা ইসমত চুগতাইয়ের ১৯৪২ সালের লিহাফ (তোষক) গল্পের ভিত্তিতে নির্মিত। এটি মূলধারার বলিউড চলচ্চিত্রগুলির মধ্যে সর্বপ্রথম যেখানে স্পষ্টভাবে দুজন নারীর মধ্যে সমকামী সম্পর্ক দেখানো হয়েছে। ১৯৯৮ সালে ভারতে চলচ্চিত্রটি মুক্তির পর, কিছু গোষ্ঠী বিভিন্নভাবে বিক্ষোভ পরিচালনা করেছিল, সমকামীতা এবং বাক স্বাধীনতা সম্পর্কিত জনসাধারণের সংলাপের রেশ ধরে।
কাহিনীসংক্ষেপ
তরুণী রাধা তার মা-বাবার সাথে সরিষার মাঠে বসে আছে এমন অবস্থায় চলচ্চিত্রটি শুরু হয়েছে। তাঁর মা তাকে এমন এক ব্যক্তির একটি গল্প বলেছেন যিনি সমুদ্র দেখতে চেয়েছিল, কিন্তু রাধা বলেন যে তিনি গল্পটির নৈতিকতা বুঝতে পারেন নি।
এই ছবিটি স্বামী যতীনের সাথে মধুচন্দ্রিমায় এক সদ্য বিবাহিত মহিলা সীতার কাছে নিয়ে যায়, তিনি সুদূর স্বামী এবং সীতার প্রতি খুব কম আগ্রহ দেখান। যতীন একটি সাধারণ যৌথ-পরিবার ব্যবস্থাপনায় থাকেন - তিনি তার বড় ভাই অশোক, তাঁর বোন জামাই রাধা, তাঁর পক্ষাঘাতগ্রস্থ মা বিজি এবং পরিবারের চাকর মুন্ডুর সাথে থাকেন।  অশোক ও যতীন একটি ছোট দোকান চালায় যা খাবার বিক্রি করে ও ভিডিও টেপ ভাড়া দেয়।
যতীন সীতার প্রতি কোন যত্ন দেখায় না এবং সে জানতে পারে যে অশোকের ঠাট্টা-কাটাকাটি বন্ধ করার জন্য তিনি কেবল সাজানো বিয়েতে রাজি হয়েছিলেন। যতীন তার আধুনিক চীনা বান্ধবীর সাথে মিলিত হতে থাকে এবং সীতা তাকে তিরস্কার করেন না।  যতীনের বাড়ির বাকীরাও তেমন সরব নয়।  বিজি স্ট্রোকের পরে অচল এবং নির্বাক এবং সীতা এবং রাধাকে অবশ্যই তাঁর কাছে নিয়মিত উপস্থিত থাকতে হয়।  সীতা গরম রান্নাঘরে রান্না করে কাটায় আর রাত্রে নিজেকে একাকী ও হতাশ বলে মনে হয় কারণ যতীন তার বান্ধবীর সাথে বাইরে থাকে।  তিনি এই হতবাক অবস্থা থেকে বেরিয়ে আসতে আগ্রহী।
জানা গেল রাধাও একই রকম সমস্যার মুখোমুখি। বহু বছর আগে অশোক স্থানীয় ধর্ম প্রচারক স্বামীজির প্রভাবে এসেছিলেন, তিনি শিখিয়েছিলেন যে আকাঙ্ক্ষা দুঃখের কারণ এবং তাকে দমন করতে হবে।  অশোক পুরোপুরি এই সন্ন্যাস শিক্ষা গ্রহণ করেছেন এবং তার সমস্ত আকাঙ্ক্ষাকে দমন করেন।  স্বামীজির হাইড্রোসিল অবস্থার চিকিৎসা করার জন্য তিনি স্বল্পমূল্যের স্টোর আয়ের থেকে বড় অঙ্কের অনুদানও দান করেন।  স্বামীজী শিখিয়েছেন যে যৌনক্রিয়া কেবলমাত্র জন্ম দেওয়ার উপায় হিসাবে অনুমোদিত এবং রাধা বন্ধ্যাত্বপ্রাপ্ত।  তদনুসারে, অশোক তার সমস্ত আকাঙ্ক্ষা মুছে ফেলার লক্ষ্যে কাজ করছেন এবং গত তের বছর ধরে রাধার সাথে ঘুমোয়নি।  তিনি রাধাকে একটি উদ্বেগজনক অবস্থার মধ্য দিয়ে রাখেন যেখানে যখনই তিনি তার সংকল্প পরীক্ষা করতে চান তখন তারা একে অপরের পাশে স্থিরভাবে শুয়ে থাকেন।  সন্তান ধারণে অক্ষমতার জন্য রাধা অপরাধবোধে আবদ্ধ হয়েছিলেন এবং আচার দ্বারা হতাশার দিকে পরিচালিত করেছিলেন।
যদিও বয়স্ক রাধা রীতিনীতি দ্বারা আবদ্ধ এবং নীরবতায় ডুবে রয়েছে তবে ছোট সীতা তার ভাগ্য মেনে নিতে অস্বীকার করেছিলেন। সীতার মনোভাব আস্তে আস্তে ছড়িয়ে পড়ে রাধার দিকে, যিনি খানিকটা বেশি দৃঢ় হয়ে ওঠেন।  একদিন সন্ধ্যায়, তাদের স্বামীরা এড়িয়ে চলেন এবং তাদের অপূর্ণ বাসনা থেকে হতাশার দিকে চালিত হয়ে রাধা ও সীতা একে অপরের সান্ত্বনা চেয়েছিলেন এবং প্রেমিকা হয়ে ওঠেন।  এইভাবে সন্তুষ্টি পেয়ে আনন্দিত, তারা গোপনে এটি চালিয়ে যান।  তারা অবশেষে একে অপরের প্রতি তাদের ভালবাসা উপলব্ধি করেন এবং বাইরে যাওয়ার উপায় সন্ধান করতে শুরু করেন।  এই জুটির প্রতিদিনের অ্যান্টিকস এবং অ্যাডভেঞ্চারগুলির বিজি সাক্ষী, যিনি তা মানতে পারেন না কিন্তু সেগুলি থামাতে অক্ষম ।  কিছু সময়ের পরে, মুন্ডু তাদের সম্পর্কের বিষয়ে সচেতন হন, এবং তিনি অশোককে রাধা ও সীতার মাঝে প্রবেশের কারণ করেছিলেন।